armvectores/hy_wikipedia_2023 huggingface dataset:
BigDog (ռոբոտ)

BigDog (մեծշուն), չորս ոտանի քայլող ռոբոտ` հարմարավետ կառավարմամբ, որը ստեղծվել է 2005 թվականին Boston Dynamics-ի կողմից Foster-Miller-ի, Jet Propulsion Laboratory-ի և Հարվարդի համալսարանի Concord Field Station-ի հետ համատեղ։


== BigDog-ի պատմություն ==

BigDog նախագիծը ֆինանսավորվում է Defense Advanced Research Projects Agency-ի կողմից՝ հույս ունենալով, որ այն կկարողանա տեխնիկա կրել և օգնել զինվորներին այն տարածքներում, որտեղ սովորական մեքենաները չեն կարող շարժվել։ Անիվների փոխարեն BigDog-ն օգտագործում է իր չորս ոտքերը։ Նրանց ոտքերում տեղադրված են սենսորների լայն տեսականի։ BigDog- ն ունի նաև լազերային գիրոսկոպ և երկակի տեսողության համակարգ։
Ռոբոտի երկարությունը 0,91 մետր է, բարձրությունը՝ 0,76 մետր, իսկ քաշը՝ 110 կիլոգրամ։ Ներկայումս նա կարողանում է դժվար տեղանքով շարժվել ժամում 6,4 կմ արագությամբ, տեղափոխել 154 կգ բեռ և բարձրանալ 35 աստիճանի անկյան տակ։ Դրա շարժումը կառավարվում է համակարգչային համակարգի միջոցով, որը տվյալներ է ստանում տարբեր սենսորներից։ Նավիգացիան և հավասարակշռությունը նույնպես վերահսկվում են այս համակարգի կողմից։
2008 թվականի մարտի 18-ին Boston Dynamics-ը թողարկեց տեսահոլովակ BigDog ռոբոտի նոր սերնդի մասին, որը ցույց է տալիս ռոբոտի սառցե մակերևույթի վրա քայլելու և կողմնակի հարվածից հետո հավասարակշռությունը վերականգնելու ունակությունը։
2015 թվականի նոյեմբերի վերջին ընկերությունը հայտարարեց, որ դադարեցնում է հետագա աշխատանքը BigDog-ի զարգացման վրա։ Երկու հիմնական պատճառ նշվեց. Ռոբոտի սահմանափակ հնարավորությունները և չափազանց բարձր դիմակազերծման աղմուկը, որից մշակողները չկարողացան գլուխ հանել։ Արդյունքում ընկերությունն անցավ Spot Mini-ին՝ BigDog-ի ավելի փոքր տարբերակին, որն աշխատում է անաղմուկ էլեկտրական շարժիչով և, ինչպես ասում են, ավելի արագաշարժ է։


== Կառուցվածք ==
BigDog-ը սնուցվում է 9000 պտույտ/րոպե պտտման արագությամբ երկհարված միագլան շարժիչով, որն առաջացնում է շարժիչի բարձր ձայն (ռոբոտի հետագա տարբերակներում նախատեսվում էր շտկել այս բացահայտող թերությունը, բայց դա երբեք չի արվել) . Շարժիչը վարում է հիդրավլիկ պոմպը, որն իր հերթին սնուցում է հիդրավլիկ ոտքի շարժիչները։ Յուրաքանչյուր ոտք ունի 4 հիդրավլիկ շարժիչ (երկուսը ազդրային հոդի,մեկը ծնկի և կոճ հոդերի համար), դրանց ընդհանուր թիվը 16 է։Հիդրավլիկ շարժիչներից յուրաքանչյուրը բաղկացած է հիդրավլիկ գլանից, մեխանիկական շարժիչից, ինչպես նաև դիրքի և ուժի սենսորներից։ Ռոբոտը լավ կայունություն ունի՝ փորձարկումների ժամանակ այն չի ընկել սառույցի վրայով անցնելիս և ուժեղ ցնցումների ժամանակ։
Ռոբոտի բորտ-համակարգիչը PC/104 պլատֆորմի կարծրացված տարբերակն է՝ QNX OS-ով աշխատող Pentium դասի պրոցեսորով։
Կառավարման համար օգտագործվել են երեք ռադիոալիքներ, այդ թվում՝ WiFi և 1800 ՄՀց։


== Պատկերասրահ ==

		
		
		
		
		
		


== Արտաքին հղումներ ==
Boston Dynamics’s BigDog site
Boston Dynamics Big Dog ՅուԹյուբում (Video demonstration)
BigDog - робот-собака для американских военных
«BigDog». Первый робот, твердо стоящий на своих ногах
BigDog


== Ծանոթագրություններ ==
Ութ ու կես

«8½» («Ութ ու կես», իտալերեն՝ «Otto e mezzo»), 1963 թվականին ռեժիսոր Ֆեդերիկո Ֆելինիի կողմից նկարահանված իտալական կիսաինքնակենսագրական կինոնկար։ Ֆելինին նաև ֆիլմի համասցենարիստն է՝ Տուլիո Պինելլիի, Էնիո Ֆլայանոյի և Բրունելլո Ռոնդիի հետ։ Նկարանաված է սև-սպիտակ ժապավենի վրա։ Գլխավոր դերում խաղում է Մարչելլո Մաստրոյանին՝ նշանավոր իտալացի ռեժիսոր Գուիդո Անսելմիի դերում։
Ֆիլմի վերնագիրը նշանակում էր, որ դա Ֆելինիի «8,5-րդ ֆիլմն էր», քանզի դրանից առաջ նկարահանել էր 6 լիամետրաժ, 2 կարճամետրաժ ֆիլմ և ռեժիսոր Ալբերտո Լատուադայի հետ համատեղ նկարահանած մի ֆիլմ (յուրաքանչյուրը՝ կես ֆիլմ)։
«Ութ ու կեսն» արժանացել է Ակադեմիայի երկու մրցանակի՝ «լավագույն օտարերկրյա ֆիլմ» և «լավագույն զգեստների դիզայն» անվանակարգերում։ Համարվելով ավանգարդ և դասական ոճի ազդեցիկ ֆիլմ, «Ութ ու կեսը» 2002 թվականին տեղ գտավ Բրիտանական կինոակադեմիայի «Բոլոր ժամանակների 50 մեծագույն ֆիլմերի» ցանկում՝ գրավելով 3-րդ տեղը։
250 լավագույն ֆիլմերի (ըստ IMDb վարկածի)‎ ցանկում զբաղեցնում է 191-րդ տեղը (2011 թվականի օգոստոսի 4-ի դրությամբ)։


== Սյուժե ==
Նշանավոր իտալացի կինոռեժիսոր Գուիդո Անսելմին (Մարչելո Մաստրոյանի) մեծապես տառապում է ստեղծագործական ճգնաժամից։ Արտիստական և անձնական կյանքի արգելքները լրջորեն կաշկանդում էին Նոր գիտաֆանտաստիկ կինոնկարի ստեղծմանը, որում Անսելմին նրբորեն ինքնակենսագրական պատառիկներ էր նաև քողարկել։ Հուզմունքները, անհանգստությունները և ֆիլմի նկատմամբ հետաքրքրության կորուստն արմատախիլ անելու նպատակով Գուիդոն մեկնում է թանկարժեք առողջարան։ Այստեղ նա վարձում է անվանի կինոքննադատի (Ժան Ռուժո), որպեսզի վերջինս մասնագիտորեն վերանայի ֆիլմի մասին իր գաղափարները։ Քննադատը դրանք որակում է թույլ, շփոթեցնող և նույնիսկ ինտելեկտուալ առումով կամազուրկ։ Միևնույն ժամանակ, Գուիդոյի մոտ հաճախակի իդեալական կնոջ (Կլաուդիա Կարդինալե) տեսիլք է երևում, ինչը նա դիտում է որպես առանցքային ուժ իր պատմության մեջ։


== Դերերում ==


== Դրվագներ ֆիլմից ==

		
		
		
		
		
		


== Ծանոթագրություններ ==


== Արտաքին հղումներ ==
8½-ը Mubi.com կայքում
Տերեխովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՏերեխովոՏերեխովո (ռուս.՝ Терехово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Honda Accord

Honda Accord, միջին դասի (մինչև 1989 թվականը) ավտոմեքենա, արտադրվել է Honda ընկերությունում 1976 թվականին։ Սկզբից վաճառվում էր միայն Ամերիկայի Միացյալ Նահանգներին, վաճառվել է ավելի քան 8000000 սեդան, ունիվերսալ և կուպե թափքերով մեքենա։ Ներկայումս իններորդ սերնդի մեքենա է։


== Պարգևներ ==
«Ավտոմոբիլ, տարի» 1976 թվականին հանդես եկավ Motor Fan ամսագրում։
«Ավտոմոբիլ, տարի, նույն դասի մինչև $5,000» 1977 թվականին հանդես եկավ Road Test ամսագրում ԱՄՆ-ում։
«Ավտոմոբիլ, տարի» 1977 թվականին հանդես եկավ Wheel ամսագրում Ավստրալիայում։
«Ավտոմոբիլ, տարի, նույն դասի մինչև $5,000» 1977 թվականին հանդես եկավ Car & Driver ամսագրում ԱՄՆ-ում։
«Լավագույն սեդան, նույն դասի մինչև $5,000» 1978 թվականին հանդես եկավ Road & Track ԱՄՆ-ում։


== Կոդերը մեքենաների և շարժիչների ==


== Ծանոթագրություններ ==


== Արտաքին հղումներ ==
Պաշտոնական կայք (ճապոներեն)
Աստերոիդների ցանկ (16501-16600)

Աստերոիդների ցանկ (16401-16500)  • Աստերոիդների ցանկ  • Աստերոիդների ցանկ (16601-16700)
 Աստերոիդների ցանկ (16401-16500)  • Աստերոիդների ցանկ  • Աստերոիդների ցանկ (16601-16700)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Բալլադ Սինքլերի մասին

«Բալլադ Սինքլերի մասին» (նորվ.՝ Zinklars vise), նորվեգական ազգային երգ, որը գրվել է 178 թվականին նորվեգացի բանաստեղծ Էդվարդ Ստորմի կողմից։ Երգը նվիրված է գնդապետ Ջորջ Սինքլերին, ով գլխավորել է շոտլանդական զորքերը, որոնք վարձվել էին՝ պատերազմելու Շվեդիայի թագավոր Գուստավ II-ի դեմ։ Ջոկատը 1612 թվականի օգոստոսի 26-ին՝ Շվեդիայի ճանապարհին, ընկնում է ծուղակի մեջ, որը կառուցվել էր նորվեգացի գյուղացիների կողմից՝ Օտտա քաղաքի մոտ։ Շոտլանդական ջոկատը ամբողջությամբ ջախջախվել է։
Շուտով երգը մեծ տարածում է գտել նաև Նորվեգիայում և ընդունվել որպես ազգային։ Իր մեծ ճանաչման համար դարձել է Նորվեգիայի ազգային խորհրդանիշներից մեկը։ Բալլադը կատարել են նորվեգացի մի շարք հայտնի երաժիշտներ։


== Երաժշտություն ==
Երգը հայտնի է երկու երաժշտությամբ։ Երգի տեքստը վերցվել է Գուդբրանդսդալի տեղանքում տարածված երգի խոսքերից։ Երգը, բացի Նորվեգիայից, մեծ տարածում է գտել նաև Ֆարերյան կղզիներում։
1974 թվականին Folque ֆոլկ- ռոք խումբը կատարել է «Բալլադ Սինքլերի մասին» մեկ այլ տարբերակով, որը տարածված է եղել Ֆարերյան կղզիներում։ Վերջինս անհայտ է եղել Նորվեգիայում։ Երգի այդ տարբերակը ներառում է երգչախմբային հատված և նոր տողեր՝
Vel opp før dag, de kommer vel over den hede: Երգի օրիգինալ տարբերակում այս տողը չի եղել:
2008 թվականին Týr խումբը, որը կատարում է վիկինգ մետալ, ձայնագրեց երգի իր տարբերակը, որը ներառվել է Land ալբոմում։ Երգի վրա նկարահանվել է նաև տեսահոլովակ։ Երգը անվանվել է «Sinklars Vísa»: Բալլադը կատարել է նաև ֆարրերյան երգչուհի Այվեր Պոլսդոտիրը։


== Ծանոթագրություններ ==


== Արտաքին հղումներ ==
Բալլադի մասին
Պիեռ Շեֆեր

Պիեռ Անրի Մարի Շեֆեր (ֆր.՝ Pierre Henri Marie Schaeffer օգոստոսի 14, 1910(1910-08-14)[…], Նանսի - օգոստոսի 19, 1995(1995-08-19)[…], Էքս-ան-Պրովանս), ֆրանսիացի կոմպոզիտոր, ինժեներ, երաժշտագիր։ Եղել է կոնկրետ երաժշտության ոլորտի առաջամարտիկներից։


== Կենսագրություն ==
Պիեռ Շեֆերը ծնվել է 1910 թվականի օգոստոսի 14-ին Նանսիում (Ֆրանսիա, Լոթարինգիայի շրջան), երաժիշտների՝ ջութակահարի և երգչուհու ընտանիքում։
Շեֆերի ծնողները շատ չեն խրախուսել երաժշտության նկատմամբ վաղ տարիքում նրա մոտ ցուցաբերված հետաքրքրությունը։ Այդ իսկ պատճառով նա ստացել է ոչ թե երաժշտական, այլ նեղ ինժեներական կրթություն։ Վերջինս կիսատ է թողել 1934 թվականին` ավարտելով Փարիզի Էլեկտրատեխնիկայի բարձրագույն դպրոցը։ 1936 թվականին աշխատել է Փարիզի ռադիոյում որպես հնչյունային ինժեներ, որտեղ կազմակերպել է տարբեր հնչյուններով, տեսանյութերով և տեխնիկական սարքավորումներով իր հայտնի փորձերը։ 1950 թվականին Պիեռ Անրիի հետ համագործակցությամբ գրել է «Սիմֆոնիա մեկ մարդու համար» ստեղծագործությունը (ֆր.՝ Symphonie pour un homme seul), որը համարվում է կոնկրետ երաժշտության քրիստոմատիկ օրինակ։
1968 թվականից մինչև 1980 թվականը («հիմնական երաժշտության դասարանի» ստեղծումից հետո») Շեֆերը դարձել է Փարիզի կոնսերվատորիայի ասպիրանտ-պրոֆեսոր։


== Փաստեր կյանքից ==
Շեֆերն իր երաժշտական գործունեությունն սկսել է 1938 թվականին որպես լրագրող` հրատարակելով  ժամանակակից երաժշտության մասին բազմաթիվ հոդվածներ և էսսեներ ֆրանսիական «Revue Musicale» ամսագրում։
Շեֆերը միջուկային զենքի մոլի հակառակորդ է։ 
1988 թվականին Շեֆերը կամավոր է գրվում № 498 փրկարարական ջոկատում, որը զբաղվում էր Հայաստանում տեղի ունեցած Սպիտակի ավերիչ երկրաշարժից հետո Գյումրի քաղաքում փրկված մարդկանց որոնմամբ։
Վերջին տարիներին Պիեռ Շեֆերը տառապել է Ալցհայմերի հիվանդությամբ։


== Ստեղծագործություն ==


=== Հեղինակային ===
Cinq études de bruits, 1948
Շարերգ 14 գործիքների համար (1949)
Վարիացիա մեքսիկական ֆլեյտայով (ֆր.՝ Variations sur une flûte mexicaine, 1949)
L'oiseau r.a.i. (1950)
Masquerage (1952, երաժշտություն ֆիլմի համար)
Les paroles dégelées (1952)
Օրֆեյ-53 (Orphée 53), օպերա (1953)
Etude aux sons animés (1958)
Etude aux allures (1958)
Էտյուդ օբյեկտներով (ֆր.՝ Etude aux objets, 1959)
Nocturne aux chemins de fer (1959, երաժշտություն ներկայացման համար)
Ֆեդրա (1959, երաժշտություն ներկայացման համար)
Simultané camerounais (1959)
Bilude (1979)


=== Գրական աշխատանքներ ===
A la recherché d’une musique concrete. — Paris: Seuil, 1952
Traité des objects musicaux. — Paris: Seuil, 1977


== Ծանոթագրություններ ==


== Գրականություն ==
Chadabe J. Electric sound: The past and promise of electronic music. Prentice Hall, 1997. ISBN 978-0-13-303231-4.


== Արտաքին հղումներ ==
Биография и список сочинений(ֆր.) // Ircam-Centre Pompidou, 2010
Pierre Schaeffer(ֆր.) // online alumni community of the École Polytechnique
Pierre Schaeffer Archived 2011-07-21 at the Wayback Machine. // Electronic Music Foundation
Pierre Schaeffer AllMusic կայքում
Pierre Schaeffer // Last.fm
Pierre Schaeffer // BBC Music
Pierre Schaeffer // Discogs
Pierre Schaeffer // Artistdirect
Սուրբ Ստեփանոս եկեղեցի (Փիփ)

Անվան այլ կիրառումների համար տե՛ս՝ Սուրբ Ստեփանոս եկեղեցի (այլ կիրառումներ)Սուրբ Ստեփանոս եկեղեցի, հայկական առաքելական եկեղեցի ներկայիս Ադրբեջանի Հանրապետության Դաշկեսանի շրջանի Փիփ գյուղում։ 
Շինարարության սկիզբը հայտնի չէ, բայց կառուցումը ավարտվել է 1849 թվականին, իսկ փոքրիկ զանգակատունը կառուցվել է ավելի վաղ՝ 1847 թվականին ժողովրդի և տփխեսցի (թիֆլիսեցի) Ստեփան Միրիմյանցի ջանքերով, որի մասին եկեղեցու արևմտյան պատի մեջ տեղադրված մարմարյա քարին կար արձանագրություն։ 
Եկեղեցին ուղղանկյուն հատակագծով գմբեթավոր դահլիճ է՝ կառուցված անտաշ քարով և կրաշաղախով։ Հիմնային հանգույցներն ու գմբեթը կառուցվել են սրբատաշ քարով։ 22 մ երկարությամբ և 12 մ լայնությամբ եկեղեցին ներսից պահվում է վեց հրաշալի կառուցված սյուներով։
Եկեղեցում պահվել է չորս ձեռագիր ավետարան, որոնց գտնվելու վայրը ներկայումս անհայտ է։ Հայտնի է, որ 1862 թվականին եկեղեցին նորոգվել է և գործել մինչև 1928 թվականին ու Խորհրդային Միության իշխանության կողմից անվերադարձ փակվել։ 
Մուտքի մոտ կար խաչքար, իսկ պատին 1849 թվականով թվագրվող արձանագրություն՝ «ՌՄՂԸ թվին»։ Փիփ գյուղի հայությանը բռնագաղթից և Ադրբեջանի Հանրապետության վերահսկողությանը անցնելուց հետո եկեղեցին վերածվել է անասնագոմի։
Ադրբեջանի իշխանություններն այն անվանում են «իրենց նախնիների կառուցած ալբանական եկեղեցի»։


== Տես նաև ==
Փիփ
Սուրբ Փեփրոնյա եկեղեցի (Փիփ)
Չարեք վանք
Հարանց մատուռ


== Ծանոթագրություններ ==
Շչեբետովկա

Շչեբետովկա (ուկրաիներեն՝ Щебетівка, Ղրիմի թաթարերեն՝ Otuz), քաղաքատիպ ավան Ուկրաինայի Ղրիմի Ինքնավար Հանրապետության Թեոդոսիայի քաղաքային խորհուրդում։ Բնակավայրը նախկինում նաև անվանվել է Օտուզ։
2012 թվականի տվյալներով Շչեբետովկա քաղաքատիպ ավանում բնակվում էր 3 498 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ախթո

Ախթո, գետակ Արածանիի ավազանում, Շառյան գետի ձախակողմյան վտակը։ Սկիզբ է առնում Հայկական Պարի Ջրաբաշխ գագաթի հարավային լանջերից։


== Ծանոթագրություններ ==
Նատրիումի դիհիդրոարսենատ

Նատրիումի դիհիդրոարսենատ, NaH2AsO4 քիմիական բանաձևով նատրիումի և արսենաթթվի թթու աղ։ Առաջացնում է անգույն բյուրեղներ, լավ է լուծվում ջրում, առաջացնում է բյուրեղահիդրատներ։


== Ստացում ==
Արսենաթթվի լուծույթը չեզոքացվում է նատրիումի հիդրօքսիդով։
  
    
      
        
          
            
              H
              
                3
              
            
            A
            s
            
              O
              
                4
              
            
            +
            N
            a
            O
            H
             
            
              
                →
                
              
            
             
            N
            a
            
              H
              
                2
              
            
            A
            s
            
              O
              
                4
              
            
            ⋅
            
              H
              
                2
              
            
            O
          
        
      
    
    {\displaystyle {\mathsf {H_{3}AsO_{4}+NaOH\ {\xrightarrow {}}\ NaH_{2}AsO_{4}\cdot H_{2}O}}}
  


== Ֆիզիկական հատկություններ ==
Նատրիումի դիհիդրոարսենատը առաջացնում է NaH2AsO4•H2O քիմիական բանաձևով բյուրեղահիդրատներ, որոնք իրենցից ներկայացնում են մոնոկլինային սինգոնիայի և P 21 տարածական խմբի անգույն բյուրեղներ։ Բյուրեղացանցի տարրական բջջի պարամետրերն են՝ a = 0,8452 նմ, b = 1,0360 նմ, c = 0,5166 նմ, β = 90,02°, Z = 4։
Լավ է լուծվում ջրում։


== Քիմիական հատկություններ ==
Նատրիումի դիհիդրոարսենատը տաքացնելուց առաջացնում է նատրիումի մետաարսենատ։
  
    
      
        
          
            N
            a
            
              H
              
                2
              
            
            A
            s
            
              O
              
                4
              
            
             
            
              
                →
                
                  
                    230
                    
                      o
                    
                  
                  C
                
              
            
             
            N
            a
            A
            s
            
              O
              
                3
              
            
            +
            
              H
              
                2
              
            
            O
          
        
      
    
    {\displaystyle {\mathsf {NaH_{2}AsO_{4}\ {\xrightarrow {230^{o}C}}\ NaAsO_{3}+H_{2}O}}}
  


== Ծանոթագրություններ ==


== Գրականություն ==
Руководство по неорганическому синтезу։ В 6-ти т., Брауэр Г., 1985
Վարդավ

Անվան այլ կիրառումների համար տե՛ս՝ Վարդավ (այլ կիրառումներ)Վարդավ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ գյուղաքաղաքից 30 կմ հյուսիս-արևելք՝ հարթավայրի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սոկոլովկա (գյուղ, Նովոուշիցկի շրջան)

Անվան այլ կիրառումների համար տե՛ս՝ ՍոկոլովկաՍոկոլովկա (ուկրաիներեն՝ Соколівка), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Սոկոլովկա գյուղում բնակվում էր 51 մարդ։ Բնակավայրը զբաղեցնում է 0,284 կմ² տարածք։ Բնակչության խտությունը կազմում էր 179,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թինա Ստոուել

Թինա Ստոուել (անգլ.՝ Tina Wendy Stowell, Baroness Stowell of Beeston, հուլիսի 2, 1967(1967-07-02), Նոթինգհեմ, Նոթթինգեմշիր, Անգլիա, Միացյալ Թագավորություն), բրիտանացի կին քաղաքական գործիչ, Լորդերի պալատի ղեկավար Դևիդ Քեմերոնի առաջին և երկրորդ կաբինետներում (2014-2016)։


== Կենսագրություն ==
Ծնվել է 1967 թվականի հուլիսի 2-ին Բիստոնում (Նոթթինգեմշիր ծիսական կոմսություն)։ Հայրը՝ Դևվիդ Ստոուելը, նկարիչ և դեկորատոր էր, եկամուտ էր ապահովում մասնավոր պատվերներով, մայրը՝ Մարգարեթ Ստոուելը, աշխատում էր «Plessey» ընկերության գործարանում։ Թինան ավարտել է պետական միջնակարգ դպրոցը և Բրոքստաու քոլեջը, որտեղ ստացել է քարտուղարի որակավորում (2006 թվականին Բրոքստաու քոլեջը միավորվել է People's College-ի հետ նոր Castle College-ում, իսկ այն իր հերթին 2011 թվականին միացել է South College-ի հետ, և 2013 թվականից այդ ուսումնական հաստատությունը կոչվում է Central College Nottingham)։ 18 տարեկանում պաշտպանության նախարարությունում սկսել է մասնագիտությամբ աշխատել, այնուհետև՝ Միացյալ Նահանգների բրիտանական դեսպանատանը։ 1991-1996 թվականներին եղել է վարչապետ Ջոն Մեյջորի մամուլի ծառայության աշխատակից։ 1996 թվականին ստացել Է բրիտանական կայսրության շքանշանի ասպետի աստիճան։
Եղել է քարտուղարության ղեկավարի տեղակալ Ուիլյամ Հեյգի ընդդիմության առաջնորդ (1997-2001)։
2001 թվականին Թինա Ստոուելը եկել է BBC հեռարձակող կորպորացիա, 2003 թվականին BBC-ի Կառավարիչների խորհրդում գլխավորել է հասարակայնության հետ կապերի ծառայությունը (Head of communicationss) և համագործակցել Խորհրդի նախագահներ Գևին Դևիսի և Մայքլ Գրեյդի հետ, իսկ 2007 թվականին հիմնադրված BBC-ի Հոգաբարձուների խորհրդում՝ նախագահ Մայքլ Լայոնի հետ։ 2009 թվականին գլխավորել է կորպորատիվ բաժինը (2008 թվականի սեպտեմբերին արված նշանակմանը համապատասխան)։
2011 թվականի հունվարին արժանացել է բարոնուհի Բիստոնսկայայի տիտղոսին և դարձել Լորդերի պալատի անդամ։ Նույն թվականին պաշտպանել է իշխող կոալիցիայի անհաջող փորձը՝ իրականացնելով խորհրդարանի վերին պալատի բարեփոխումը, որը ներառել է անդամների մի մասի ուղղակի ընտրություններ մտցնելու մասին դրույթը։ Հետագայում Թինա Ստոուելն ընդգծել է, որ բարեփոխումների ձախողումը Համայնքների պալատի որոշման հետևանք էր, այլ ոչ թե Լորդերի պալատի։
2014 թվականի հուլիսի 15-ին վարչապետ Դևիդ Քեմերոնը մի շարք կադրային տեղաշարժեր է կատարել իր առաջին կաբինետում և նրա ընդունած որոշումներից մեկը դարձել է Թինա Ստոուելի նշանակումը փոքր մամուլի Լորդերի և լորդ-պահապանի պալատի առաջնորդի պաշտոնում (չլինելով կաբինետի անդամ՝ Ստոուելն իրավունք է ստացել անհրաժեշտության դեպքում մասնակցել այդ նիստերին)։
2015 թվականի մայիսի 11-ին Քեմերոնը ձևավորել է նոր կաբինետ՝ Թինա Ստոուելի ետևում պահպանելով նախկին պաշտոնները, բայց այժմ արդեն որպես կառավարության լիիրավ անդամ։
2016 թվականի հուլիսի 14-ին ձևավորվել է Թերեզա Մեյի առաջին կաբինետը, որտեղ Լորդերի պալատի և լորդ-պահառուի պորտֆելները բաժին են հասել Նատալի Էվանսին, իսկ Թինա Ստոուելը կառավորությունում ոչ մի պաշտոն չի ստացել։


== Ծանոթագրություններ ==


== Արտաքին հղումներ ==
«Tina Stowell» (անգլերեն)։ Twitter։ Վերցված է 2016-02-22 
«The Rt Hon Baroness Stowell of Beeston MBE» (անգլերեն)։ UK government։ Վերցված է 2016-02-22 
«Baroness Stowell of Beeston» (անգլերեն)։ UK Parliament։ Վերցված է 2016-02-22
Մետասոմատիկ հանքավայրեր

Մետասոմատիկ հանքավայրեր, հանքավայրեր, որոնք առաջանում են մետասոմատոզի պրոցեսների հետևանքով։ Մետաղային հանքավայրերի որոշ դասընթացներում հիդրոթերմալ հանքավայրերը ստորաբաժանվում են երկու գլխավոր ծագումնային խմբի՝ 

դատարկությունների լցման
մետասոմատիկ։
Կորովիխա (գետ)

Կորովիխա (ռուս.՝ Коровиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չեմ գետի ձախ ափով՝ 73 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200512115200004961
Հիդրոլոգիական ուսումնասիրությունների կոդը - Коровиха
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռոբերտ Լաֆլին

Ռոբերտ Լաֆլին (անգլ.՝ Robert Betts Laughlin, նոյեմբերի 1, 1950(1950-11-01), Վիսեյլիա), ամերիկացի ֆիզիկոս, աշխատել է Սթենֆորդի համալսարանում։ 1998 թվականի Ֆիզիկայի Նոբելյան մրցանակի դափնեկիր։ Մրցանակը նրան շնորհվել է համատեղ Հորստ Շտորմերի և Դենիել Ցուիի հետ, «նոր ձևի խաթարումներով քվանտային հեղուկի հայտնաբերման համար, որոնք ունեն տրոհվող էլեկտրական լիցք»։
ԱՄՆ գիտությունների ազգային ակադեմիայի անդամ (1994)։


== Կենսագրություն ==
Ռոբերտ Լաֆլին ստացել է ֆիզիկայի բակալավրի աստիճան Բերկլիի համալսարանում (Կալիֆոռնիա), և փիլիսոփայության դոկտորի կոչում ֆիզիկայի բնագավառում Մասաչուսեթսի տեխնոլոգիական ինստիտուտում։ 2004-ից 2006 թվականները աշխատել է որպես Կորեայի գիտության և տեխնիկայի ինստիտուտի (KAIST) նախագահ (Հարավային Կորեա)։


== Մրցանակներ ==
1984 — Էռնստ Լոուրենսի մրցանակ
1986 — Օլիվեր Բաքլիի մրցանակ
1998 — Ֆիզիկայի Նոբելյան մրցանակ
1998 — Բենջամին Ֆրանկլինի մեդալ
2007 — Օնզագերի մեդալ


== Ծանոթագրություններ ==


== Արտաքին հղումներ ==
Տեղեկություններ Նոբելյան կոմիտեի կայքում(անգլ.)
Ինքնակենսագրություն(անգլ.)
Լաֆլինի հարձակումը ժամանակակից ֆիզիկայի վրա(անգլ.)
Սպիչինո (գյուղ, Սաֆոնովսկի շրջան)

Սպիչինո (ռուս.՝ Спичино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սյուզի Կորտես

Սյուզի Կորտես (պորտ.՝ Suzy Cortez, մայիսի 16, 1990(1990-05-16), Կամպինաս, Սան Պաուլու, Բրազիլիա), բրազիլացի ֆոտոմոդել, «Միսս Բում Բում» տիտղոսի կրկնակի դափնեկիր (2015, 2019):


== Կենսագրություն ==
Սյուզի Կորտեսը ծնվել է 1990 թվականի մայիսի 16-ին Բրազիլիայի Սան Պաուլու նահանգի Կամպինաս քաղաքում։
2014 թվականին նա Ռուսաստանի ֆուտբոլի ազգային հավաքականի «մուսան» էր Բրազիլիայում կայացած ֆուտբոլի աշխարհի առաջնության ժամանակ՝ 32 աղջիկներից մեկը, որոնք անձնավորում են մասնակից երկրներին։ Ընտրության կազմակերպիչների կարծիքով՝ Սյուզիի դեմքը որոշակի նմանություն ունի ռուս դերասանուհի Եկատերինա Գուսևայի հետ։
2015 թվականի նոյեմբերին դարձել է «Միսս Բում Բում» տիտղոսի կրողը՝ ներկայացնելով Դաշնային շրջանը։
Լուսանկարվել է «Playboy Mexico» (2016 թվականի օգոստոսին Ռիո դե Ժանեյրոյում Օլիմպիական խաղերին նվիրված թողարկման մեջ), «FHM», «GQ Italia», «Cosmopolitan», «Interviú» ամսագրերի համար։
2016 թվականի ապրիլին արգենտինացի հայտնի ֆուտբոլիստ Լիոնել Մեսսին ընկերուհու՝ Անտոնելա Ռոկուցոյի հետ Ինստագրամում արգելափակել էր Սյուզիի էջը, քանի որ նա նկարահանվել էր իր մարզաշապիկով շատ բաց ֆոտոշարքում և այդ լուսանկարը սոցցանցում ուղարկել նրան։
2016 թվականին նկարահանվել է Ռուսաստանում 2018 թվականի ֆուտբոլի աշխարհի առաջնությանը նվիրված թեմատիկ ֆոտոշարքում։ 2016 թվականի հոկտեմբերին «Life» հեռուստաալիքի լրագրողին տված հարցազրույցում խոստովանել է, որ ցանկանում է ունենալ Ռուսաստանի քաղաքացիություն։
Սյուզին հրավիրվել է նկարահանվելու «Celebrity Big Brother» հեռուստաշոուի նոր եթերաշրջանին։
2019 թվականի սեպտեմբերին երկրորդ անգամ նվաճել է «Միսս Բում Բում» տիտղոսը։


== Ծանոթագրություններ ==


== Գրականություն ==
Kenn Erin, Nichols Elizabeth Gackstetter (2017)։ Beauty around the World: A Cultural Encyclopedia։ ABC-CLIO։ ISBN 9781610699457 


== Արտաքին հղումներ ==
Սյուզի Կորտես Թվիթթերում
Սյուզի Կորտես Ֆեյսբուքում
Փոլադ Հաշիմով

Փոլադ Իսրաիլ օկլի Հաշիմով (ադրբ.՝ Polad İsrayıl oğlu Həşimov, հունվարի 2, 1975(1975-01-02), Վանդամ, Գաբալայի շրջան, Ադրբեջանական ԽՍՀ, ԽՍՀՄ - հուլիսի 14, 2020(2020-07-14), Թովուզի շրջան, Ադրբեջան), Ադրբեջանի ռազմական գործիչ, գեներալ-մայոր (2019), Ադրբեջանի զինված ուժերի 3-րդ բանակային կորպուսի շտաբի պետ։
2016 թվականի ապրիլի սկզբին մասնակցել է հայ-ադրբեջանական ռազմական գործողությունների մասնակից։ Պարգևատրվել է «Հայրենիքին մատուցած ծառայության համար» 2-րդ և 3-րդ աստիճանի մեդալներով (2014, 2016)։ Ծառայության տարիներին նա պարգևատրվել է նաև 12 մեդալով։


== Կենսագրություն ==
Փոլադ Հաշիմովը ծնվել է 1975 թվականին Գաբալա քաղաքում։ Փոլադ Հաշիմովի պապը Հայրենական մեծ պատերազմի վետերան էր։ Սովորել է Սումգայիթի թիվ 34 միջնակարգ դպրոցում։ 18 տարեկանում կամավոր մեկնել է Ղարաբաղյան պատերազմ։ 
Փոլադ Հաշիմովն ավարտել է Ադրբեջանի զինված ուժերի Բաքվի բարձրագույն դպրոցը և ռազմական ակադեմիան Թուրքիայում։ Նա ծառայել է Մռավի մոտ և Դաշքեսանի շրջանում, Ադրբեջանի և Հայաստանի զինված ուժերի շփման գոտիներում։ 
2003 թվականին մայոր Հաշիմովը Ադրբեջանի Նախագահ Հեյդար Ալիևի հրամանագրով պարգևատրվել է «Ռազմական վաստակի համար» մեդալով `Ադրբեջանի Հանրապետության անկախությունն ու տարածքային ամբողջականությունը պաշտպանելու գործում հատուկ ծառայությունների համար։ 2009 թվականին Նախագահ Իլհամ Ալիևի հրամանով պարգևատրվել է «Հայրենիքի համար» մեդալով ՝ որպես փոխգնդապետ։
2016 թվականի ապրիլի 2-4-ին կայացած մարտերի ընթացքում Հաշիմովը եղել է 1-ին բանակային կորպուսի շտաբի պետ և վիրավորվել մարտերի ընթացքում։ Փոլադ Հաշիմովը պարգևատրվել է «Հայրենիքին մատուցած ծառայության համար» 2-րդ աստիճանի շքանշանով ՝ 2016-ի ապրիլյան մարտերում մատուցած ծառայությունների համար։ 
2019 թվականի հունիսի 25-ին Փոլադ Հաշիմովին շնորհվել է գեներալ-մայորի բարձրագույն ռազմական կոչում։ Հետագայում Հաշիմովը նշանակվել է Ադրբեջանի Զինված Ուժերի 3-րդ բանակային կորպուսի շտաբի պետ։
Գեներալ-մայոր Հաշիմով Փոլադը զոհվել է 2020 թվականի հուլիսի 14-ին` հայ-ադրբեջանական ռազմական բախման ընթացքում՝ Հայաստանի կողմից արձակած կրակից։ Հողարկավորվել է 2-րդ պատվո ծառուղում։


== Ծանոթագրություններ ==
Վեսյոլի Կուտ (գյուղ, Զնամենկայի շրջան)

Անվան այլ կիրառումների համար տե՛ս՝ Վեսյոլի ԿուտՎեսյոլի Կուտ (ուկրաիներեն՝ Веселий Кут), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Վեսյոլի Կուտ գյուղում բնակվում էր 296 մարդ։ Բնակավայրը զբաղեցնում է 3959 կմ² տարածք։ Բնակչության խտությունը կազմում էր 74,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մայակովսկի։ Երկու օր

«Մայակովսկի։ Երկու օր» (ռուս.՝ «Маяковский. Два дня»), ութ սերիանոց ռուսական հեռուստատեսային գեղարվեստական ֆիլմ (մինի սերիալ), որ նկարահանել են ռեժիսորներ Դմիտրի Տոմաշպոլսկին ու Ալյոնա Դեմյանենկոն։ Նվիրված է բանաստեղծ Վլադիմիր Մայակովսկու կյանքին։


== Սյուժե ==
Հեռուստասերիալը պատմում է Վլադիմիր Մայակովսկու կյանքի վերջին երկու օրերի մասին։ Զուգահեռաբար հիշողությունների միջոցով լուսաբանվում են նրա կյանքի ու ստեղծագործության նախորդ տարիները։


== Դերերում ==
Անդրեյ Չեռնիշով – Վլադիմիր Մայակովսկի
Դարյա Դոստալ – Լիլիա Բրիկ
Կարեն Բադալով – Օսիպ Բրիկ
Դմիտրի Նագիև – Դավիդ Բուրլյուկ
Քսենյա Գրոմովա – Էլզա Կագան, Լիլիայի քույրը
Ալիսա Սլեպյան – Օլգա, Վլադիմիր Մայակովսկու քույրը
Սվետլանա Ստրոգովա – Լյուդմիլա, Վլադիմիր Մայակովսկու քույրը
Եկատերինա Տոլուբեևա – Ալեքսանդրա Ալեքսեևնա, Վլադիմիր Մայակովսկու մայրը
Ալեքսեյ Դևոտչենկո – Վելիմիր Խլեբնիկով
Վլադիմիր Կոշևոյ – Վասիլի Կամենսկի
Օլեգ Ֆեոդորով – Ալեքսեյ Կրուչյոնիխ
Եվգենի Տիտով – Սերգեյ Եսենին
Ելիզավետա Նիլովա – Մարիա Դենիսովա-Շչադենկո
Անժելինա Կարելինա – Սոֆյա Շամարդինա
Օլգա Ստեպանչենկո – Տատյանա Յակովլևա
Նատալյա Շամինա – Վերոնիկա Պոլոնսկայա
Եկատերինա Ռեշետնիկովա – Էլլի Ջոնս
Լիզա Կուտուզովա – Պատրիցիա, Վլադիմիր Մայակովսկու և Էլլի Ջոնսի դուստրը
Դմիտրի Սուտիրին – Մաքսիմ Գորկի
Աննա Ալեքսախինա – Մարիա Անդրեևա, Մաքսիմ Գորկու քաղաքացիական կինը
Անդրեյ Սվյացկի – ռոմանս կատարող չեկիստ
Լև Ելիսեև – Միլորադովիչ, Մոսկվայի նկարչության ուսումնարանի պրոֆեսոր
Սերգեյ Վլասով – Ֆեոդոր Շեխտել
Դմիտրի Բլաժկո – Լև Շեխտել
Եկատերինա Տարասովա – Վերա Շեխտել
Մարինա Սոլոպչենկո – Նատալյա Տիմոֆեևնա Շեխտել
Միրոսլավ Մալիչ – Վալերի Բրյուսով
Անժելիկա Նևոլինա – Իոաննա Մատվեևնա, Բրյուսովի կինը
Սերգեյ Ումանով – Վալերի Իգնատևիչ Ստրոև, Օդեսայի պոեզիա սիրողների միության նախագահ
Օլեգ Անդրեև – Կոռնեյ Չուկովսկի
Իգոր Իվանով – Կոնստանտին Ստանիսլավսկի
Ալեքսանդր Բառանովսկի – Բորիս Պաստեռնակ
Կիրիլ Ուլյանով – Վսևոլոդ Մեյերխոլդ
Յարոսլավ Վորոնցով – Նիկոլայ Ասեև
Նատալյա Ֆիսոն – Մարինա Ցվետաևա
Սվետլանա Սվիրկո – Մարուսյա Բուրլյուկ
Միխայիլ Դոլգինին – Անտոն Իլյիչ Լավրովսկի
Միխայիլ Տրյասորուկով – կինոպրոսյուսեր Անտիկ
Յուլյա Խոմուտովա – Անտիկի կինը
Վադիմ Յակովլև – Պլատոն Կերժենցև
Սերգեյ Բարկովսկի – Վլադիմիր Լենին
Ալեքսանդր Պլյուշչ-Նեժինսկի – Անատոլի Լունաչարսկի
Միխայիլ Ելիսեև – Ալեքսանդր Կրասնոշչյոկով
Նատալյա Վարֆոլոմեևա – Լուելլա Կրասնոշչյոկովա
Վասիլի Շևցով – Եֆիմ Շչադենկո
[Անդրեյ Մոկեև – Մայակովսկիների հարևան
Կիրա Կրեյլիս-Պետրովա – տատ շուկայում
Հելգա Ֆիլիպովա – Իդա Խվաս
Յուլյա Մելնիկովա – Նատալյա Բրյուխանենկո
Եկատերինա Ունտիլովա – Լիդիա Մալցևա
Ալեքսանդր Բարգման – Յակով Ագրանով
Մաքսիմ Պավլենկո – Սեմյոն Կիրսանով
Դմիտրի Ավերին – Կուդրյաշ, բանաստեղծ
Եվգենի Լեոնով-Գլադիշև – ՊԳՌԱ նախագահ
Շերխան Աբիլով – առևտրային ոլորտի աշխատող
Արկադի Ինին
Վլադիմիր Մասլակով
Սերգեյ Մարդար
Վադիմ Սկվիրսկի – Դմիտրի Շոստակովիչ


== Հետաքրքիր փաստեր ==
Հեռուստասերիալը նկարահանվել է 2011 թվականին, բայց պրեմիերան կայացել է երկու տարի անց. հավանաբար սերիալը նվիրված է եղել բանաստեղծի ծննդյան 120-ամյակին։


== Ծանոթագրություններ ==
Ռուսլան Կամբոլով

Ռուսլան Ալեքսանդրովիչ Կամբոլով (հունվարի 1, 1990(1990-01-01), Վլադիկավկազ, Հյուսիսային Օսիայի ինքնավար խորհրդային սոցիալիստական հանրապետություն, ՌԽՖՍՀ, ԽՍՀՄ), ռուս ֆուտբոլիստ, Կրասնոդար ակումբի և Ռուսաստանի հավաքականի կիսապաշտպան  պաշտպան։


== Կարիերա ==


=== Ակումբային ===
Յոթ տարեկանում ընդունվել է Սպարտակ-Ալանիա ակումբի խմբակ հարազատ Վլադիկավկազում։ 2003 թվականին Ռուսլանի թիմը՝ Ֆայուր Սոյուզը, մեկնել է Մոսկվա՝ մասնակցելու մայրաքաղաքային ակումբների հետ խաղերին։ Այդտեղ Ռուսլանին նկատել է Լոկոմոտիվի սելեկցիոնները, և 2004 թվականին նա տեղափոխվել է Մոսկվա և ընդունվել Սպորտի և կրթության «Լոկոմոտիվ» կենտրոն, իսկ հետո Լոկոմոտիվի պահեստային կազմի մարզիչ Ռինատ Բիլյալետդինովը նրան հրավիրել է իր թիմի կազմ։ 2007 թվականին, արդեն պահեստայինների կազմում անցկացրած առաջին տարում, Ռուսլանը բազմիցս դաշտ է դուրս եկել որպես թիմի ավագ։ Լոկոմոտիվի հիմնական կազմում նորամուտը կատարել է նույն թվականի սեպտեմբերի 2-ին Ռոստովի դեմ խաղում, 90-րդ րոպեին դուրս գալով փոխարինման Ալեքսանդր Սամեդովի հետ միասին։ 2008 թվականին Լոկոմոտիվի դեմ խաղում՝ Չելսին աչքի է ընկել տուգանայինից խփած գեղեցիկ գոլով։ 2011 թվականի մարտի 3-ին ակումբը խզել է պայմանագիրը ֆուտբոլիստի հետ։ Դրանից հետո պայմանագիր է կնքել Նիժնի Նովգորոդի հետ։ 2019 թվականի հունիսի 10-ին Կրասնոդարի հետ կնքել է պայմանագիր։ Առաջին իր գոլը հեղինակել է նախամրցաշրջանային առաջնությունում՝ Սպարտակի դեմ խաղի 39-րդ րոպեին։


=== Հավաքականում ===
Մասնակցել է 2007 թվականի Եվրոպայի պատանեկան  (մինչև 19) առաջնությանը Ռուսաստանի՝ 1988 թվականի ծնվածների հավաքականի կազմում։
Նորամուտը մեծահասակների հավաքականի կազմում կատարել է 2015 թվականի մարտի 31-ին Ղազախստանի դեմ խաղում։
Ընդգրկվել է Ռուսաստանի հավաքականի ֆուտբոլիստների ցանկում՝ տանը մասնակցելու Կոնֆեդերացիների գավաթին, բայց առաջնության ընթացքում չի մասնակցել ոչ մի խաղի։


== Վիճակագրություն ==


=== Ակումբային ===


=== Հավաքականում ===
2018 թվականի նոյեմբերի 21-ի դրությամբ
Ընդհանուր՝ 6 խաղ / 0 գոլ; 2 հաղթանակ, 2 ոչ-ոքի, 2 պարտություն:


== Ծանոթագրություն ==


== Արտաքին հղումներ ==
Профиль на официальном сайте ФК «Локомотив» (Москва) (копия в Архиве Интернета)
Շարժիչ

Շարժիչ, էներգիայի որևէ տեսակը մեխանիկական աշխատանքի փոխակերպող մեքենա։ Շարժիչի տեսակից կախված, աշխատանքը կարող է կատարվել պտտվող ռոտորի, համընթաց-ետադարձ շարժում կատարող մխոցի կամ ռեակտիվ ապարատի միջոցով։ Շարժիչը գործողության մեջ է դնում բանող մեքենաները, ցամաքային, օդային, ջրային և տիեզերական տրանսպորտի միջոցները, արտադրական ու տեխնոլոգիական տեղակայանները, կենցաղային ու կոմունալ սարքերը են։ Տարբերում են առաջնային և երկրորդային Շարժիչներ։ Առաջնային Շարժիչներն անմիջականորեն փոխակերպում են բնական էներգետիկական ռեսուրսները (վառելիքը, ջրի, քամու, արեի էներգիան, միջուկային էներգիան են) մեխանիկական էներգիայի։ Առավել մեծ խումբ են կազմում ջերմային շարժիչ՜ները, որոնք օգտագործում են վառելիքի քիմիական էներգիան կամ ատոմային էներգիան։
Առաջնային Շարժիչների օգնությամբ ստացված էներգիան մեխանիկական աշխատանքի փոխակերպող Շարժիչները կոչվում են երկրորդային Շարժիչներ (էլեկտրական, պնեմատիկ, հիդրավլիկականի որոշ տեսակներ են)։ Ըստ նշանակման տարբերում են ստացիոնար (անշարժ տեղակայված), շարժական (փոխադրովի աշխատանքային մեքենաներում օգտագործվող), տրանսպորտային (տարբեր տրանսպորտային միջոցներում օգտագործվող) Շարժիչներ։ Մարդկության պատմության մեջ առաջին մեխանիկական Շարժիչը ջրային անիվն էր, որը Հին Արեելքի երկրներում, Եգիպտոսում, Չինաստանում, Հնդկաստանում օգտագործվում էր ոռոգման նպատակով։
Միջին դարերի ջրային անիվները տարածում են ստացել Եվրոպայի երկրներում, որպես մանուֆակտուրային արտադրության էներգետիկական հիմք։ Այդ ժամանակաշրջանում լայնորեն կիրառվում էին հողմաշարժիչները։ Մոտավորապես 13-րդ դարից սկսած հավերժական շարժիչ ստեղծելու փորձեր են կատարվել։ Վառելիքի ջերմային էներգիան օգտագործող առաջին Շարժիչ ընդհատ գործողության մխոցավոր շոգեմթնոլորտային մեքենան էր, որը երևան եկավ 17-րդ դարի վերջին 18-րդ դարի սկզբին (ֆրանս․ ֆիզիկոս Դ․ Պապենի և անգլ․ մեխանիկ Թ․ Սեերիի նախագծերը), սակայն լայն տարածում չստացավ։
Ունիվերսալ շոգեշարժիչի նախագիծն առաջարկել է Ւ․ յի․ Պուզունովը (1763), որը, կրկնա- պատկելով գլանների թիվը, ստացել է անընդհատ գործողության Շ․։ Ունիվերսալ շերմային Շարժիչի ավելի կատարելագործված տարբերակն օգտագործվել է Ջ․ Ուատտի շոգեմեքենայում (1784)։ XIX դ․ երկրորդ կեսին ստեղծվեցին երկու նոր տեսակի ջերմային Շ․՝ շոգետուրբին և ներքին այրման շարժիչ։
Սերաջիկ

Սերաջիկ, գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Արաբկիր քաղաքից 22 կմ հարավ, Եփրատի և Արածանիի միախառնման վայրից արևմուտք։
Ըստ Ն. Ադոնցի այստեղ է գտնվել Փոքր Հայքի Հիսպա (Իսպա) ճանապարհային կայանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Միշենինո (գյուղ, Սաֆոնովսկի շրջան)

Միշենինո (ռուս.՝ Мишенино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 409 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուարտու Սանտ Էլենա

Կուարտու Սանտ Էլենա (իտալ. Quartu Sant'Elena), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը կազմում է 71254 մարդ (2008 թ.-ի տվյալներով), բնակչության խտությունը կազմում է 738 մարդ/կմ²։ Զբաղեցնում է 96 կմ² տարածք։ Փոստային ինդեքս՝ 09045 09046։ Հեռախոսային կոդ՝ 070:
Բնակչության հովանավոր սուրբն է համարվում կայսրուհի Հեղինեն։


== Ժողովրդագրություն ==
Բնակչության աճ։


== Կոմունայի վարչակազմ ==
Հեռախոսահամար՝ 070 86011
Էլեկտրոնային փոստ՝ info@comune.quartusantelena.ca.it.
Պաշտոնական կայք՝ http://www.comune.quartusantelena.ca.it


== Արտաքին հղումներ ==
http://www.comune.quartusantelena.ca.itt(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Չաթ (Յոզղաթի գավառ)

Չաթ, գյուղ Արևմտյան Հայաստանում, Սեբաստիայի վիլայեթի Յոզղաթի գավառակում։


== Պատմություն ==
Բնակչությունը բռնությամբ տեղահանվել է 1915 թվականի Մեծ Եղեռնի ժամանակ։


== Բնակչություն ==
Եղել է հայաբնակ գյուղ։ XIX դարի վերջին ուներ 130 տուն` 777 հայ բնակչով։


== Տնտեսություն ==
Բնակչության հիմնական զբաղմունքը անասնապահություն, երկրագործությունն ու արհեստներն էր։


== Պատմամշակութային կառույցներ ==
Չաթն ուներ հայկական եկեղեցի։


== Կրթություն ==
Գյուղում գործում էր դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պորոզովիցա

Պորոզովիցա  (ռուս.՝ Порозовица), գետ Ռուսաստանում, հոսում է Վոլոգդայի մարզում։ Գետի երկարությունը 27 կմ է։ Ավազանի տարածքը՝ 721 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020100112103000005092
Հիդրոլոգիական ուսումնասիրությունների կոդը -  103000509
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիզանո (Նովարա)

Անվան այլ կիրառումների համար տե՛ս՝ Պիզանո (այլ կիրառումներ)Պիզանո (իտալերեն՝ Pisano ), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 770 մարդ (2008 թվականի տվյալներով)։ Բնակչության խտությունը՝ 385 մարդ/կմ²։ Տարածքը՝ 2 կմ²։ Փոստային ինդեքս՝ 28010։ Հեռախոսային կոդ՝ 0322։
Բնակավայրի հովանավորն է համարվում սուրբ Սան Էուսեբիոն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար։ 0322 58033
Գլխավոր կայք։ http://www.comune.pisano.novara.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զաիգրաևսկի շրջան

Զաիգրաևսկի շրջան (ռուս.՝ Заиграевский район, բուրյաթերեն՝ Загарайн аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1935 թվականին։ Վարչական կենտրոնը՝ Զաիգրաևո։


== Աշխարհագրություն ==
Շրջանի տարածքի մակերեսը կազմում է 6605 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 49058 մարդ։ Բնակչության խտությունը կազմում էր 7,43 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գորդանա Յանկուլոսկա

Գորդանա Յանկուլոսկա (մակեդոներեն՝ Гордана Јанкулоска, հոկտեմբերի 12, 1975(1975-10-12), Օխրիդ, Հյուսիսային Մակեդոնիա), Մակեդոնիայի պետական գործիչ, 2006-2015 թվականներին Մակեդոնիայի հանրապետության Ներքին գործերի նախագահ։


== Կրթություն ==
Գորդանա Յանկուլոսկան ծնվել է 1975 թվականի հոկտեմբերի 12-ին նախկին Հարավսլավիայի Օխրիդ քաղաքում։ Ավարտել է Սուրբ Կյուրեղի և Մեթոդիոսի անվան Սկոպիեի համալսարանի իրավունքի բաժինը։ 2003 թվականին ավարտել է Քենթի համալսարանի մագիստրատուրան՝ Միջազգային առևտրային իրավունք մասնագիտությամբ
Տիրապետում է անգլերենին, ունի ալբաներենի և գերմաներենի հիմնային գիտելիքներ։


== Կարիերա ==
1999-2000 թվականներին մասնավոր փաստաբան է աշխատել։ 2000-2002 թվականներին Մակեդոնիայի Հանրապետության Ֆինանսների նախարարության պետական խորհրդատու է եղել և միաժամանակ ղեկավարել է նախարարի վարչակազմը։  2004-2006 թվականներին եղել է Ներքին մակեդոնական հեղափոխական կազմակերպություն - Դեմոկրատական կուսակցություն հանուն ազգային միավորման կուսակցության գլխավոր քարտուղար։ 2006 թվականի օգոստոսի 28-ին նշանակվել է Մակեդոնիայի Հանրապետության Ներքին գործերի նախարար։
Նախարար է եղել Նիկոլա Գրուևսկու չորս կաբինետներում։ 2015 թվականի Մակեդոնիայի բողոքի ակցիաների ժամանակ ակտիվիստները պահանջել են Գրուևսկու կաբինետի հրաժարականը։ Գորդանա Յանկուլոսկան այլ երկու անձանց հետ հրաժարվել է պաշտոնից։ Նրան փոխարինել է Միտկո Չավկովը 2016 թվականի փետրվարի 12-ին Գորդանա Յանկուլոսկաին՝ ութ այլ անձանց հետ, մեղադրանք է ներկայացվել Սկոպիեում կազմակերպված հանցագործություն իրացնելու՝ ընտրակեղծիքների և այլ հանցագործությունների համար։


== Ընտանիք ==
Գորդանա Յանկուլոսկան ամուսնացած չէ և երեխաներ չունի։


== Ծանոթագրություններ ==
Սքիփնեսի ամրոց

Սքիփնեսի ամրոց, ամրոց Միացյալ Թագավորությունում, Շոտլանդիայի Կինթայր թերակղզու վրա, Սքիփնես գյուղի մոտ։


== Պատմություն ==

Ամրոցի գլխավոր շենքը կառուցվել է XIII դարում Քլեն Սուինիի կողմից։ Հետագա՝ 13-րդ, 14-րդ և 16-րդ դարերում ամրոցին ավելացվել են այլ ամրություններ և օժանդակ շինություններ։ 1494 թվականին` Շոտլանդիայի Ջեյմս IV թագավորի օրոք, ամրոցում տեղակայված էին թագավորական կայազոր՝ կղզիների վրա Շոտլանդիայի վերահսկողությունը ապահովելու նպատակով։ 1511 թվականին Արչիբալդ Քեմբելը՝ Արգայլի 2-րդ կոմսը, Սքիփնեսը նվիրեց իր կրտսեր որդուն՝ Արչիբալդ Քեմբելին։ Հետագայում նա ամուսնացավ Լեդի Գլամզի՝ Ջենեթ Դուգլասի հետ։ Վերջինիս դավաճանության և կախարդության մեջ կասկածելու մեղադրանքով, ամուսիններին ձերբակալում և նետում են Էդինբուրգ ամրոցի բանտ, որտեղ էլ փախուստի անհաջող փորձի ժամանակ Արչիբալդ Քեմբելը սպանվում է։ Երեք թագավորությունների պատերազմի տարիներին, 1646 թվականին, ամրոցը պաշարվում է Ալասդեր Մաք Քոլայի ուժերի կողմից։ Պաշարման ընթացքում, 1646 թվականի օգոստոսին, զոհվում է  Ալասդերի եղբայրը՝ Գիլիսբիգ Մաք Քոլան։ 17-րդ դարում ամրոցը լքվում է։


== Ամրոցի ուրվականը ==
Ասում են, որ Սքիփնեսի ամրոցի շրջակայքում թափառում է Սքիփնեսի լեդի Գրինի ուրվականը։


== Արտաքին հղումներ ==
Skipness Castle – site information from Historic Environment Scotland
Beschreibung und Bilder (անգլ.)


== Գրականություն ==
Geoffrey Stell: Dunstaffnage and the castles of Argyll. Historic Scotland, Edinburgh, 1994, Nachdruck 1996. ISBN 0-7480-0481-5.


== Ծանոթագրություններ ==
Տատարովշչինա

Տատարովշչինա (ռուս.՝ Татаровщина), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոնիկոլաևկա (գյուղ, Լետիչևի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Նովոնիկոլաևկա գյուղում բնակվում էր 11 մարդ։ Բնակավայրը զբաղեցնում է 0,279 կմ² տարածք։ Բնակչության խտությունը կազմում էր 39,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուստե-Բասի

Ուստե-Բասի (ռուս.՝ Устье-Бассы, բաշկիրերեն՝ Баҫыутамаҡ), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարձրամոլեկուլային միացություններ

Բարձրամոլեկուլային միացություններ, նյութեր, որոնց մոլեկուլները կազմված են քիմիական կապերով միացած հարյուրավոր և հազարավոր ատոմներից։ Բարձրամոլեկուլային միացությունների մեծ մասի բնորոշ առանձնահատկությունն այն է, որ նրանց մոլեկուլներում ատոմների միևնույն խումբը կրկնվում է բազմակի անգամ։


== Տես նաև ==
Պոլիմերներ
Մայբորոդովկա (գյուղ, Կրեմենչուգի շրջան)

Մայբորոդովկա (ուկրաիներեն՝ Майбородівка), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Մայբորոդովկա գյուղում բնակվում էր 706 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդոլո

Էդոլո (իտալերեն՝ Edolo), կոմունա Իտալիայում, գտնվում է Լոմբարդիա մարզի Բրեշիա գավառում։
Բնակչությունը կազմում է 4275 մարդ, խտությունը կազմում է 48 մարդ/կմ², տարածքը գրավում է 89 կմ²։ Էլեկտրոնային փոստ - 25048, հեռախոսային կոդ - 0364։


== Պատկերասրահ ==

		
		
		


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Մադամ Ռեկամիեի դիմանկարը

«Մադամ Ռեկամիեի դիմանկարը», նկարել է ֆրանսիացի նկարիչ Ժակ Լուի Դավիդը 1800 թվականին։


== Պատմություն ==
Փարիզյան սալոններից մեկի տիրուհին՝ Ժյուլի Ռեկամիեն, Դավիդին պատվիրեց նկարել իր դիմանկարը։ Նկարիչն անցավ գործի, սակայն մշտապես դժգոհ էր այն պայմաններից, որոնցում նկարում էր. մերթ սենյակն էր մութ, մերթ լույսի աղբյուրը շատ բարձր էր։ Աշխատանքն այնքան դանդաղ էր ընթանում, որ մադամ Ռեկամիեն չդիմացավ և Ֆրանսուա Ժերարին առաջարկեց ավարտին հասցնել դիմանկարը։ Զայրացած Դավիդը խորհուրդ տվեց Ժերարին ընդունել առաջարկը, և երբ Ժյուլի Ռեկամիեն հաջորդ անգամ գնաց Լուվր կեցվածք ընդունելու, Դավիդն ասաց.

Դավիդն իր ամբողջ կյանքում զղջաց այդ քայլի համար։ Չնայած այդ անսպասելի դադարին, կամ, հնարավոր է, ի շնորհիվ դրա «Մադամ Ռեկամիեի դիմանկարը» իր նուրբ դեղնա-երկնագույն երանգով համարվում է Դավիդի վարպետության վառ օրինակը։


== Նկարագրություն ==
«Մադամ Ռեկամիեի դիմանկարը» առանձնանում է այն պարզությամբ, որը Դավիդը գնահատում էր հունական արվեստում։ Մադամ Ռեկամիեն պատկերված է ոտաբոբիկ, պարզ, սպիտակ զգեստով, որի ծայրերը ընկնում են հատակին։ Մազերը կապված են ժապավենով, որի տակից մի քանի խոպոպ ընկնում է ճակատին։ Դավիդը մադամ Ռեկամիեին պատկերել է ցանկասեր հարճի դիրքով, սակայն չնայած դրան՝ նա պահպանում է Վեստալուհու կուսական մաքրությունը։ Հորիզոնական և ուղղահայաց գծերի կոնտրապունկտը «Մարատի մահը» նկարի ֆոնի նման թրթռուն ֆոնի վրա ստեղծում է կնոջ մարմնի ոլորուն «արաբանախշ»։ Նկարի ավարտուն տարբերակում հավանաբար կլինեին այն ժամանակին բնորոշ նորաձև իրեր, սակայն աշխատանքի անսպասելի դադարի արդյունքում նկարում պատկերված է միայն ճյուղավոր մոմակալ, որն արել է Ժան Օգյուստ Դոմինիկ Էնգրը (ֆր.՝ Ingres), նստարան ոտքերի համար և թախտ (ֆր.՝ sofa), որի վրա պառկած է մադամ Ռեկամիեն։ Այս ասկետիզմը նրա արտաքին տեսքը դարձնում է առավել գրավիչ։ Ժյուլի Ռեկամիեն 23 տարեկան էր, երբ նկարի աշխատանքները դադարեցվեցին։


== Գտնվելու վայր ==
1826 թվականին դիմանկարը ձեռք է բերվել Դավիդի արվեստանոցից։ Ներկայումս գտնվում է Լուվրի Դենոն պատկերասրահի առաջին հարկի 75-րդ դահլիճում։ Կոդը՝ INV. 3708:


== Հետաքրքիր փաստեր ==
Թախտի այն տեսակը, որի վրա պառկած է մադամ Ռեկամիեն, նկարի ավարտից հետո կոչվել է նրա անունով՝ ռեկամիե։
1955 թվականին նկարն ընդօրինակել է Ռենե Մագրիտը «Մադամ Ռեկամիեի հեռանկարը» (Perspective: Madame Récamier de David) անվանմամբ, որտեղ հերոսուհու կերպարը փոխարինված է դագաղով։


== Արտաքին հղումներ ==
Մադամ Ռեկամյեի դիմանկարը Լուվրի տվյալների բազայում
Բարի նպատակներ (ֆիլմ)

Բարի նպատակներ (ռուս.՝ Благие намерения) 1984 թվականին նկարահանված խորհրդային ֆիլմ, ռեժիսորը Անդրեյ Բենկենֆորդն է, Ալբերտ Լիխանովի համանուն պատմվածքի էկրանավորումն է։


== Սյուժե ==
Կիևի մանկավարժական ինստիտուտն ավարտելուց հետո Նադեժդան աշխատանքի ուղեգիր է ստանում դեպի գավառական գիշերօթիկ դպրոց և դառնում է որբ երեխաների ցածր տարիքային խմբի ուսուցչուհի։ Նա որոշում է մարդկանց ուշադրությունը հրավիրել մանկատան վրա։


== Նկարահանող խումբ ==
Ռեժիսոր՝ Անդրեյ Բենկենֆորդ
Սցենարի հեղինակ՝ Ալբերտ Լիխանով
Օպերատոր՝ Ալեքսանդր Յանովսկի
Նկարիչ՝ Վլադիմիր Ագրանով
Մոնտաժող՝ Ելիզավետա Ռիբակ


== Դերերում ==
Մարինա Յակովլևա՝ Նադեժդա
Յուրի Պլատոնով
Ալյոշա Կվասնյուկ՝ Սևա Ագապով


== Մրցանակներ ==
Համամիութենական կինոփառատոն (Մինսկ), մանկապատանեկան գեղարվեստական ֆիլմերի ծրագրի մրցանակ և դիպլոմ (1985)  .
ՈՒԽՍՀ Պետկինոյի գլխավոր մրցանակ` լավագույն ֆիլմ անվանակարգում
Խմելնիցկիի կինոփառատոնի դիպլոմ` դերասանուհի Մարինա Յակովլևային (1985)
Մոսկվայի կինոփառատոնի` ԽՍՀՄ լուսավորության նախարարության մրցանակ և դիպլոմ (1985)
Մոսկվայի մանկապատանեկան կինոփառատոնի հատուկ մրցանակ (1985)


== Ծանոթագրություններ ==


== Արտաքին հղումներ ==
Благие намерения(անգլ.) ֆիլմը Internet Movie Database կայքում